తిరుమలై కృష్ణమాచార్య

తిరుమలై కృష్ణమాచార్య (1888 నవంబరు 18 - 1989 ఫిబ్రవరి 28) భారతీయ యోగా గురువు, ఆయుర్వేద వైద్యుడు, పండితుడు. ఈయనను ముఖ్యమైన యోగా గురువుల్లో ఒకడిగా, ఆధునిక యోగా పితామహుడిగా భావిస్తారు. యోగాసనాలతో ఆయన విశేషమైన ప్రభావం కనబరిచాడు. ఈయన హఠయోగాన్ని పునరుద్ధరించడంలో కృషి చేశాడు.

కృష్ణమాచార్యులు ఆరు భారతీయ దర్శనాల్లోనూ (షడ్దర్శనములు) డిగ్రీలు కలిగి ఉన్నాడు. మైసూరు మహారాజైన నాలుగవ కృష్ణరాజ ఒడయారు ప్రాపకంలో ఈయన భారతదేశమంతా పర్యటించి యోగా విశిష్టతను గురించి అనేక ఉపన్యాసాలు ఇచ్చాడు. హృదయ స్పందనను ఆపడం లాంటి విశేషమైన ప్రతిభను ప్రదర్శించాడు. ఈయన యోగా మీద నాలుగు పుస్తకాలు రాశాడు. యోగా మకరంద (1934), యోగాసనాలు (1941), యోగ రహస్య, యోగావళి. ఇంకా కొన్ని వ్యాసాలు, పద్యాలు రాశాడు.

మూలాలు 

యోగాచార్యులు
1888 జననాలు
1989 మరణాలు
కర్ణాటక వ్యక్తులు